ສຫລ ​​ກ່າວອ້າງ​ວ່າ ອີຣ່ານ ​ໂຈມ​ຕີ​ ທາງ​ອາກາດ ຫຼາຍບັ້ນ ຕໍ່​ພວກ​ຫົວ​ຮຸນ​ແຮງ ລັດ​ອິສລາມ ໃນ​ອີຣັກ
​ເຈົ້າໜ້າ​ທີ່ທະຫານ​ ສຫລ ກ່າວ​ວ່າ ​ເຮືອ​ບິນ​ອາຍ​ພົ່ນ ​ສ້າງ​ໂດຍ​ອາ​ເມຣິກາຫຼາຍລຳ ທີ່ອີຣ່ານ​ໄດ້​ຊື້​​ໄປ​ ໃນຊຸມ​ປີ 1970 ບິນ​ໂຈມ​ຕີ ​ເປົ້າໝາຍຕ່າງ​ໆ ​ໃນ​ອີຣັກ.
ອີຣ່ານ ຈະບໍ່ໃຫ້ການຢືນຢັນ ທີ່ສະຫະລັດໄດ້ກ່າວອ້າງວ່າ ອີຣ່ານ ໄດ້ທຳການໂຈມຕີທາງອາກາດຫຼາຍບັ້ນ ຕໍ່ພວກຫົວຮຸນແຮງ ລັດອິສລາມ ຢູ່ໃນອີຣັກ ໃກ້ໆກັບຊາຍແດນຂອງຕົນນັ້ນ ບັນດາເຈົ້າໜ້າທີ່ທະຫານສະຫະລັດ ກ່າວວ່າ ເຮືອບິນອາຍພົ່ນສ້າງໂດຍອາເມຣິກາຫຼາຍລຳ ທີ່ອີຣ່ານໄດ້ຊື້ໄປໃນຊຸມປີ 1970 ບິນໂຈມຕີເປົ້າໝາຍຕ່າງໆ ຂອງພວກລັດອິສລາມ ຢູ່ແຂວງ Diyala ທາງພາກຕາເວັນອອກຂອງອີຣັກ ທຳນຽບຫ້າແຈ ກ່າວວ່າ ສະຫະລັດ ບໍ່ໄດ້ປະຕິບັດການ ຢູ່ໃນບໍລິເວນດັ່ງກ່າວ ບໍ່ມີຂໍ້ມູນເພີ້ມຕື່ມອີກ ກ່ຽວກັບການໂຈມຕີທາງອາກາດດັ່ງກ່າວນັ້ນ ນາຍົກລັດຖະມົນຕີອີຣັກ ທ່ານ Haider al-Abadi ກ່າວວ່າ ທ່ານ ບໍ່ຮູ້ຫຍັງໃດໆເລີຍວ່າ ມີປະຕິບັດການທາງອາກາດ ຢູ່ທີ່ Diyala ທັງອີຣ່ານ ແລະ ສະຫະລັດ ຮີບດ່ວນອອກມາກ່າວວ່າ ບໍ່ມີການຮ່ວມໄມ້ຮ່ວມມື ທາງດ້ານທະຫານ ລະຫວ່າງກັນແຕ່ຢ່າງໃດ ໃນຂະນະດຽວກັນ ນາຍພົນສະຫະລັດຂັ້ນສູງຄົນໜຶ່ງ ກ່າວວ່າ ພວກລັດອິສລາມ ໄດ້ສ້າງຕັ້ງຄ້າຍເຝິກແອບຫຼາຍໆແຫ່ງ ຢູ່ທາງພາກຕາເວັນອອກຂອງລີເບຍ ນາຍພົນ David Rodriguez ກ່າວໃນວັນພຸດວານນີ້ວ່າ ທຳນຽມຫ້າແຈ ໄດ້ປະຕິເສດຢ່າງສິ້ນເຊີງ ການໂຈມຕີທາງທະຫານໃດໆ ຕໍ່ພວກ ຄ້າຍດັ່ງກ່າວນັ້ນໃນເວລານີ້ ແລ້ວເອີ້ນກິດຈະກຳຕ່າງໆຢູ່ແຫ່ງນັ້ນວ່າ ນ້ອຍ ແລະ ຫາກໍ່ເລີ້ມຂຶ້ນ ທ່ານເວົ້າອີກວ່າ ທຳນຽມຫ້າແຈ ສົງໄສວ່າ ພວກທີ່ຢູ່ໃນຄ້າຍດັ່ງກ່າວນັ້ນ ແມ່ນພວກທະຫານບ້ານທ້ອງຖິ່ນ ທີ່ພະຍາຍາມເຊື່ືອມຕໍ່ ແລະວ່າບັນດາເຈົ້າໜ້າທີ່ກຳລັງຕິດຕາມເບິ່ງສະຖານະການຢູ່